system
Răspunde în limba română, în stilul Wikipedia, cat mai corect gramatical.
user
Spune-mi informații despre Mihai Găinușă.
assistant
Mihai Găinușă (n. 6 noiembrie 1970, Sibiu) este un realizator și prezentator român de radio și televiziune.

Biografie 

A absolvit cursurile Școlii Superioare de Jurnalism, licențiat în presă scrisă la Facultatea de Jurnalism, și a avut o bursa media la Paris.   

Între anii 1995 și 2000 a lucrat la Radio Delta RFI, la Știri, dar și la emisiunile Săptămâna nebunilor și Colivia cu studenți.  

Din 1997 a contribuit la emisiunea TV Chestiunea Zilei, prezentată de Florin Călinescu.  

Între anii 2000 și 2003 a realizat matinalul radio Cronica Cârcotașilor la Radio 21.  

Din 2003 până în 2014 a făcut show-ul matinal la Kiss FM. A colaborat cu publicații, ca editorialist, la ProSport și Academia Catavencu. 

Din februarie 2001 până în iulie 2014, Mihai Găinușă a scris si prezentat emisiunea TV Cronica Cârcotașilor la Prima TV.

Din septembrie 2014 până în iulie 2015, Mihai Găinușă a realizat și prezentat emisiunea matinală de la Radio 21, Cusurgiii.  De asemenea, în toamna 2015 a realizat show-ul satiric zilnic, de luni până joi, cu același nume, Cusurgiii, la Prima TV.

Din decembrie 2015 până în 2017, Mihai Găinușă a produs și prezentat matinalul 7 dimineața la Radio Seven.

În 2016-2017 a realizat Știrile de mâine la TVR1.

Din aprilie 2018 realizează Matinal Efervescent, la Național FM, împreună cu Oana Paraschiv.

Volume 

 Trialoguri cârcotașe (2003)
 Cotcodăceli (2004)
 Fără cap și fără coadă - Editura Humanitas (2007)
 Povestiri mortale (2009)
 Scândura de frizerie (2010) - Editura Polirom
Jurnal din viitor (2011) - Editura Nemira
 "Răpirea Parisiei și alte povestiri"(2022)-Editura Polirom

Note

Legături externe 

 Interviuri 

 Mihai Găinușă, realizator TV: „Cel mai frumos Crăciun nu a venit încă“, 23 decembrie 2011, Raluca Moisă, Adevărul
 FOTO Mihai Găinușă: „Vreau să-mi arăt și latura mai întunecată“, 6 aprilie 2013, Corina Cosmescu, Adevărul
 VIDEO Mihai Găinușă, la Adevărul Live: „Eu practic meseria de veterinar, la ce animale avem și-n politică, și-n showbiz“, 25 aprilie 2013, Raluca Moisă, Adevărul

Nașteri în 1970
Nașteri pe 6 noiembrie
Autori români
Prezentatori de televiziune din România
Redactori de televiziune români
Scriitori români în viață
Sibieni